**Protokoll 5/99**

**Møte i Bedriftsdemokratinemnda mandag 28 juni 1999**

Tilstede:

Gudmund Knudsen

Sveinung Koslung

Liv Synnøve Taraldsrud

Vidar Lindefield

Ivar A. Myhrvold

Gro Granden

Jacob Wahl

Liv Synnøve Taraldsrud; lovavdelingen i Justisdepartementet møtte som ekstraordinært

varamedlem for Karin M Bruzelius.

Fra sekretariatet møtte Marianne Pedersen og Benedicte Schaltz.

Møtet varte fra kl 1200 til kl 1415.

Vedtak ble truffet i følgende saker:

Sak 99/23 Kristiansand Energiverk AS

Sak 98/3 By the Way AS

Sak 99/11 AS Avishuset Dagbladet

Sak 99/16 Aftenposten AS og Schibsted ASA

**2. Sak 99 23 Kristiansand Energiverk** AS

I brev av 26 mai 1999 søker Kristiansand Energiverk AS (KEV AS) og de ansattes

organisasjoner om en konsernordning hvor de ansatte i konsernet er valgbare og har

stemmerett ved valg til styret i KEV AS (konsernstyret) og de ansatte i KEV Lys AS er

valgbare og har stemmerett ved valg til styret i KEV Nett AS (underkonsernstyret).

Konsernordningen er som følger: KEV AS er morselskap, med datterselskapene KEV

Produksjon AS, KEV Energi AS og KEV Nett AS. KEV Nett AS eier igjen KEV Lys AS.

Det er henholdsvis 38 ansatte i KEV AS, 47 ansatte i KEV Produksjon AS, 18 ansatte i

KEV Energi AS, 83 ansatte i KEV Nett AS og 7 ansatte i KEV Lys AS. Totalt er det 193

ansatte i konsernet, hvorav lokale fagforeninger representerer 156 ansatte.

Søknaden begrunnes med at styrene i KEV AS og KEV Lys AS gjør vedtak som er av

vesentlig betydning for datterselskapene.

Bedriftsdemokratinemnda viser til at det er enighet mellom ledelsen og lokale

fagforeninger som representerer 156 av 193 ansatte i konsernet om konsernordningen.

Bedriftsdemokratinemnda godkjenner søknaden.

Bedriftsdemokratinemnda fatter slikt vedtak:

"I medhold av aksjeloven § 6-5, jf. representasjonsforskriften § 6 godkjenner

Bedriftsdemokratinemnda følgende konsernordning for Kristiansand Energiverk AS og Kristiansand Energiverk Nett AS:

I

De ansatte i Kristiansand Energiverk AS og i norske datterselskaper av dette har

stemmerett og er valgbare ved valg til styret i Kristiansand Energiverk AS.

II

De ansatte i Kristiansand Energiverk Nett AS og i norske datterselskaper av dette har

stemmerett og er valgbare ved valg til styret i Kristiansand Energiverk Nett AS.

III

Etablerer eller overtar Kristiansand Energiverk AS og Kristiansand Energiverk Nett AS nye norske selskaper, forutsettes de ansatte i disse å bli innlemmet i den felles

representasjonsordningen.

IV

Ved vesentlige endringer forutsettes det at det sendes ny søknad til nemnda.

V

For øvrig gjelder aksjelovens regler om ansatterepresentasjon i styrende organer og

forskriftens bestemmelser om gjennomføring av valg.

VI

Godkjennelsen gjelder inntil videre, jf. forskriften § 6".